ხუან გუაიდო

ხუან ხერარდო გუაიდო მარკესი (; დ. 28 კვირკვე, 1983, ლა-გუაირა, ვენესუელა) — ვენესუელარი ინჟინერი დო პოლიტიკოსი, ვენესუელაშ ერუანული ასამბლეაშ მადუდე 2019 წანაშ 5 ღურთუთაშე. პარტია „კათაშ კორინიშ“ მაკათური. ვარგასიშ შტატიშ ფედერალური დეპუტატი 2016 წანაშე.

2019 წანაშ 11 ღურთუთას ერუანული ასამბლეაშით ქჷდარინეს ვენესუელაშ ობორჯე პრეზიდენტო.

 ბიოგრაფია 
2000 წანას მიპალუ დიპლომი ოშქაშე გონათუაშ თებაშ გეშა. 2007 წანას მიპალუ ორეწუალე ინჟინერიშ დიპლომი ანდერს ბელიოშ კათოლიკურ უნივერსიტეტის. ხუან გუაიდოქ გურაფა გაგინძორუ ჯორჯ ვაშინგტონიშ უნივერსიტეტის.

ოკათუდჷ სტუდენტურ პოლიტიკურ ყარაფეფს. შხვა პოლიტიკურ მოღალეეფწკჷმა ართო, 2009 წანას გუაიდოქ ქჷდარსხუ პოლიტიკური პარტია „კათაშ კორინი“.

2010 წანაშ საპარლამენტე გიშაგორუეფს გეგშაგორეს ალტერნატიულ ფედერალურ დეპუტატო, 2015 წანაშ გიშაგორუეფს მეღებული შედეგით — ერუანულ ასამბლეაშა გემშართჷ.

2019 წანაშ 13 ღურთუთას SEBIN-იშ სპეცმანინალეეფქ ოჭოფეს, მარა მალას გუტეს.

ხუან გუაიდოს ჩილი დო 1 ცირასქუა ჸუნს.

საქორთუოშ პოზიცია
2019 წანაშ 24 ღურთუთას საქორთუოშ გალენური საქვარეფიშ სამინისტროქ ვენესუელაშ ობორჯე პრეზიდენტო ხუან გუაიდო აღიარჷ.საქართველოს საგარეო საქმეთა სამინისტროს განცხადება მოგვიანაფათ, ამერიკაშ აკოართიანაფილ შტატეფს ვენესუელაშ ახალ წჷმმარინაფალქ, გუსტავო ტარექ,  ტელეკომპანია რუსთავი 2-წკჷმა ექსკლუზიურ ინტერვიუს დააფიქსირჷ გუაიდოშ თარობაშ პოზიცია აფხაზეთიშ დო ცხინვალიშ რეგიონიშ ოკუპაციაშ აღიარებაშ გეშა. წჷმმარინაფალიშ გჷნაცხადით, ხუან გუაიდო ზათ რე, აფხაზეთიშ დო ცხინვალიშ რეგიონიშ ზოხორინალაშ აღიარაფა გაუქვასჷნ.ხუან გუაიდო მზად არის, აფხაზეთისა და ე.წ. სამხრეთ ოსეთის დამოუკიდებლობის აღიარება გააუქმოს

 რესურსეფი ინტერნეტის 
 Asamblea Nacional

 სქოლიო 

კატეგორია:ვენესუელარი პოლიტიკოსეფი
კატეგორია:დუნაბადი 28 კვირკვე